Shimano

Shimano er et japansk konsern, etablert i 1921, som utvikler, produserer og selger sykkeldeler, fiskeutstyr, snowboardutstyr, tøy og sko for bruk innen sport.

Shimano er en dominerende aktør innen sykkelbransjen. Estimat på markedsandel varierer mellom 50 og 70 % av verdensmarkedet for komponenter for sykler. 

Shimanos hovedkvarter er i Sakai i Japan, og konsernet har 32 konsoliderte og 11 ukonsoliderte datterselskap rundt om i verden. Hovedfabrikkene er i Kunshan i Folkerepublikken Kina, Malaysia, og i Singapore. 

Produkter
Shimano leverer idag komponenter for sykler til sluttbrukere og rammeprodusenter, deriblant girsystem med skiftere og girmekanismer deriblant kjedegir og navgir, bremsesystem med bremsehendler og bremser, frikranser, tannhjul og kjeder, pedaler, og hjulsett. Det produseres utstyr for landeveissykler, terrengsykler, bysykler og andre sykler.

Videre er Shimano en stor produsent av fiskeutstyr.

Shimano produserte golfutstyr frem til 2005.

Finansielle data
Pr. 2008 er omsetningen på nærmere 15 milliarder kroner og sykkelutstyr står for ca. 75 % av dette. Videre står fiskeutstyr for 23 % av inntektene og snowboard og annet utstyr står for resten. 41 % av inntektene er fra Europa og 17 % fra Nord-Amerika. 

Til sammenligning omsetter det nest største selskapet i sykkelbransjen, taiwanske Giant Manufacturing, for ca. 4 milliarder kroner. I motsetning til Shimano er Giant en typisk «sykkelprodusent», det vil si det produserer sykkelrammer og bygger dette til komplette sykler med utstyr fra blant annet Shimano.

Salg for første halvår av 2009 var 7.3 mrd. NOK og nettoinntekt på 677 mill. NOK. Innen sykkeldivisjonen var salg i samme periode 5.7 mrd. NOKBikeEurope: Shimano Sees Strong Recovery of Financial Results

Se også
SRAM Corporation
Hayes Brake
Rohloff AG
Mavic

Referanser

 Eksterne lenker 


Kategori:Japanske industriselskaper
Kategori:Sykkelutstyrsprodusenter
Kategori:Sykkelgirprodusenter
Kategori:Fiskeredskapsprodusenter
Kategori:Selskaper etablert i 1921
Kategori:1920-årene i Japan